Λάκης Μπέλλος

Ο Λάκης (Ηρακλής) Μπέλλος (Στείρι Βοιωτίας, 5 Ιουνίου 1954 - Κηφισιά Αττικής, 5 Δεκεμβρίου 2015) ήταν Έλληνας δημοσιογράφος και θεατρικός συγγραφέας . .

Σύντομο βιογραφικό
Γεννήθηκε στο Στείρι Λιβαδειάς, στις 5 Ιουνίου του έτους 1954. Τα πρώτα του κείμενα τα έγραψε το 1977 στο περιοδικό Τράστ του γέλιου, όταν τα έστελνε ακόμα από το χωριό.

Ήταν μέλος της Ένωσης Συντακτών Ημερησίων Εφημερίδων Αθηνών (Ε.Σ.Η.Ε.Α.) και του Πανελλήνιου Συνδέσμου Αθλητικού Τύπου (ΠΣΑΤ), στο Διοικητικό Συμβούλιο του οποίου είχε διατελέσει μέλος .

Συνεργασίες

Έντυπος τύπος 
Με τις εφημερίδες Απογευματινή και Φως των Σπορ ως αθλητικός συντάκτης, στην Εφημερίδα των συντακτών   ως αρθρογράφος καθώς και στο περιοδικό Τηλέραμα. Διετέλεσε ρεπόρτερ του Παναθηναϊκού.

 Ραδιόφωνο 
Με τους σταθμούς Αθήνα 9.84, Σκάι' και ΑΝΤ1 Ράδιο.

 Τηλεόραση 

Είχε γράψει κείμενα μαζί με άλλους συγγραφείς στις τηλεοπτικές εκπομπές των σταθμών: «Πίτσι πίτσι με τον Μήτσι» (Mega, 1992), «Τρελλάς» (Σκάι, 1994),  «Μήτσι χώστα» (Alter Channel, 2001) και «Κώδικας Ντα Μήτσι» (Alter, 2006), «Ο Γιώργος σφύριξε» (Alpha TV, 2008), με παρουσιαστή τον Γιώργο Μητσικώστα  και στον τηλεοπτικό σταθμό Star γράφοντας κείμενα για τη σειρά «Οι διαπλεκόμενοι», με τους Πέτρο Φιλιππίδη, Γιώργο Λέφα και Γιώργο Γαλίτη.

 Θέατρο 
Έγραψε σε συνεργασία με άλλους συγγραφείς δώδεκα επιθεωρήσεις, που ανέβηκαν στα θέατρα Άλσος, Βέμπο και Πάρκ. Πρωταγωνίστησαν οι ηθοποιοί: Χάρρυ Κλυνν, Σωτήρης Μουστάκας, Γιώργος Κωνσταντίνου, Σπύρος Παπαδόπουλος, Ελένη Γερασιμίδου, Ηλίας Λογοθέτης, Χρυσούλα Διαβάτη, Άννα Παναγιωτοπούλου, Κώστας Βουτσάς, Παύλος Κοντογιαννίδης, Βάσια Τριφύλλη, Νένα Μεντή, Βλάσης Μπονάτσος και Παύλος Χαϊκάλης.

 Ο Αγαπητικός της Δημητρούλας, κείμενα Αντώνης Ανδρικάκης, Άγγελος Πυριόχος, Λάκης Μπέλλος, Γιάννης Μακρής, σκηνοθεσία Σταμάτης Φασουλής,Θέατρο Βέμπο, 1988.
 Για μια Τρελλάδα νέα ,κείμενα Άννα Παναγιωτοπούλου, Αντώνης Ανδρικάκης, Άγγελος Πυριόχος, Λάκης Μπέλλος, Γιάννης Μακρής,σκηνοθεσία Παντελής Βούλγαρης,Θέατρο Πάρκ,1989.
 Ελλάς το καφενείο σου, κείμενα Xάρρυ Κλυνν, Γιάννης Κακουλίδης,Λάκης Μπέλλος,σκηνοθεσία Χάρρυ Κλυνν, Άλσος, 1991.
 Άσπρα μούρα, μαύρα μούρα αν αργήσω μάνα φάε,κείμενα Xάρρυ Κλυνν, Γιάννης Κακουλίδης, Λάκης Μπέλλος,σκηνοθεσία Χάρρυ Κλυνν, Άλσος, 1992.
 Πίτσες μπλε,κείμενα Xάρρυ Κλυνν, Γιάννης Κακουλίδης, Λάκης Μπέλλος, Βαγγέλης Μπαλαφούτης,σκηνοθεσία Χάρρυ Κλυνν, Άλσος, 1993.
 Καυκαλήθρες και τσιτσίραυλα κείμενα Xάρρυ Κλυνν - Λάκης Μπέλλος - Θεόφιλος Βερύκιος - Γιώργος Γαλίτης,σκηνοθεσία Χάρρυ Κλυνν, Άλσος, 1995.
 Εμπρός προς τα πίσω, κείμενα Χάρρυ Κλυνν, Λάκης Μπέλλος, Θεόφιλος Βερύκιος, Γιώργος Γαλίτης,σκηνοθεσία Χάρρυ Κλυνν 1996.

 Μίλα μου... και μανταρίνια,κείμενα Χάρρυ Κλυνν, Λάκης Μπέλλος, Γιάννης Μακρής, Γιώργος Γαλίτης,σκηνοθεσία Χάρρυ Κλυνν, θέατρο Άλσος, 1999. Η επιθεώρηση αυτή ήταν και η πρώτη interactive θεατρική παράσταση που διαμορφωνόταν διαφορετικά κάθε μέρα, ανάλογα με τις παρεμβάσεις - υποδείξεις των θεατών που επισκέπτονταν το site της παράστασης.
 Νουδού Φαν Πάρκ,κείμενα Λάκης Μπέλλος, Γιώργος Γαλίτης, Θύμιος Καλαμούκης, Μάνος Βουλαρίνος, Πιτσιρίκος, Ελπίδα Γκρίλλα, σκηνοθεσία Κώστας Βουτσάς, Παύλος Κοντογιαννίδης , Θέατρο Βέμπο, 2008.
 Ελλάς, πάμε λουκέτο, κείμενα Λάκης Μπέλλος,σκηνοθεσία Βίκυ Κελέρμενου, Στείρι, 2010.
 Όσα παίρνει ο άνεργος, κείμενα Λάκης Μπέλλος, Γιώργος Γαλίτης,σκηνοθεσία Άννας Βαγενά, Θέατρο Μεταξουργείο ,2012
 Τρεις κι 60'',κείμενα Λάκης Μπέλλος, Γιώργος Γαλίτης,σκηνοθεσία Τατιάνα Λύγαρη-Γιώργος Γαλίτης, Αμαξοστοιχία – Θέατρο το Τρένο στο Ρουφ  2015

Βραβεία 
 Ο Λάκης Μπέλλος βραβεύθηκε δύο φορές από την Εταιρία Θεατρικών Συγγραφέων:  το 1993 για την επιθεώρηση «Πίτσες μπλε»  γραμμένη μαζί με τους Χάρρυ Κλυνν, Γιάννη Κακουλίδη και Βαγγέλη Μπαλαφούτη  και το 1995 για το σενάριο «Καυκαλήθρες και τσιτσίραυλα» με τους  Xάρρυ Κλυνν, Θεόφιλο Βερύκιο και Γιώργο Γαλίτη.
 Στην τηλεοπτική εκπομπή «Μήτσι χώστα»  στην οποία ήταν ο σεναριογράφος, μαζί με τους Γιάννη Μακρή , Θύμιο Καλαμούκη, Μάνο Βουλαρίνο, Γιώργο Μητσκώστα, κέρδισε , από το 2001 έως και το 2006 πέντε φορές το βραβείο καλύτερης σατιρικής εκπομπής.

Εξωτερικοί σύνδεσμοι 
 Ιστολόγιο του Λάκη Μπέλλου

Παραπομπές 

 
 

Έλληνες θεατρικοί συγγραφείς
Έλληνες σεναριογράφοι
Έλληνες δημοσιογράφοι
Αρβανίτες